recursal/SuperWikiNEXT-32B huggingface dataset:
**โฮมสวีตโฮม รีเบิร์ธ** (อังกฤษ: Home Sweet Home Rebirth) เป็นภาพยนตร์ฮอลลีวูด แนวเขย่าขวัญ เหนือธรรมชาติ ที่สร้างจากเกมชื่อดังฝีมือคนไทยอย่างโฮมสวีตโฮม โดยมีอเล็กซานเดอร์ คีเซิล และสเตฟเฟน แฮคเคอร์ สองผู้กำกับชาวเยอรมันรับหน้าที่เป็นผู้กำกับ นำแสดงโดยนางเอกสาวชื่อดังของไทย ญาญ่า–อุรัสยา เสปอร์บันด์ ร่วมด้วย มิเชล มอร์โรเน, วิลเลียม โมสลีย์ และอเล็กซานเดอร์ ลี นับเป็นภาพยนตร์ฮอลลีวูดเรื่องแรกของอุรัสยา โดยเริ่มถ่ายทำคิวแรกเมื่อวันที่ 23 พฤศจิกายน 2566 เพื่อเตรียมเข้าฉายในปี 2567 กระทั่งวันที่ 7 ธันวาคม 2566 ทางกองถ่ายทำได้เปิดโอกาสให้สื่อมวลชนเข้ามาเยี่ยมชมกองถ่ายซึ่งกำลังถ่ายทำในคิวที่ 11 พร้อมกับสัมภาษณ์บรรดานักแสดงนำทั้ง 4 คน กระทั่งได้ถ่ายทำคิวสุดท้ายเมื่อวันที่ 18 ธันวาคม 2566 รวมทั้งสิ้น 21 คิว

เรื่องย่อ
---------

เจค (วิลเลียม โมสลีย์) ตำรวจหนุ่มที่หลุดเข้าไปในดินแดนที่เรียกว่า "นิวรณ์" ที่เต็มไปด้วยวิญญาณร้ายที่มีบ่วงติดค้าง ระหว่างตามจับผู้ร้ายกราดยิงในห้างสรรพสินค้าใจกลางเมือง ด้วยความช่วยเหลือจากพระภิกษุผู้ลึกลับ (อเล็กซานเดอร์ ลี) เจคต้องแข่งกับเวลาเพื่อช่วยภรรยาของเขา ปรางค์ (อุรัสยา เสปอร์บันด์) ที่หลุดมาในดินแดนนี้เช่นกัน พร้อมทั้งหยุดยั้งเมฆ (มิเชล มอร์โรเน) ผู้ลึกลับ จากการเปิดประตูนรกโดยใช้ปรางค์เป็นเครื่องสังเวย

นักแสดง
-------

| นักแสดง | ตัวละคร |
| --- | --- |
| อุรัสยา เสปอร์บันด์ | ปรางค์ |
| มิเชล มอร์โรเน | เมฆ |
| วิลเลียม โมสลีย์ | เจค (สามีของปรางค์และพ่อของลู) |
| อเล็กซานเดอร์ ลี | เณร |
| เคียรา แฮดเดน | ลู (ลูกของเจคและปรางค์) |
| เทีย ทวีพาณิชย์พันธุ์ | ญดา (เพื่อนสนิทของปรางค์) |
|

อ้างอิง
-------

1. ↑  เกมผีไทยเตรียมถูกสร้างเป็นหนัง! Home Sweet Home อยู่ในช่วงหานักแสดงแล้ว
2. 1 2  ไม่ธรรมดา "ญาญ่า" ร่วมงานฮอลลีวูดครั้งแรก ประกบ 2 พระเอกชื่อดัง
3. ↑  Michele Morrone, Urassaya Sperbund Among Stars in Video Game Adaptation ‘Home Sweet Home Rebirth’ (Exclusive)
4. ↑  วิลเลียม-มิเคเล-อเล็กซานเดอร์-ญาญ่า รับประกัน Home Sweet Home Rebirth แฟนเกมไม่ผิดหวัง
ชายคนหนึ่งกำลังประกอบเวลกาวฏิ หรือการใช้หอกทิ่มผิวหนังบริเวณหลังและอก โดยปลายหอกใช้แบกรับแท่นบูชาที่มีเทวรูปพระขันธกุมาร ตกแต่งด้วยขนนกยูง ในเทศกาลไทปูซัมที่ประเทศมาเลเซีย
**กาวฏิอาฏฏัม** (ทมิฬ: காவடி ஆட்டம்) หรือ **กาวฏิยาฏฏัม** (มลยาฬัม: കാവടിയാട്ടം) เป็นการพลีตนและพิธีบูชาที่ประกอบในพิธีบูชา (ยัญ) โดยผู้ศรัทธาในพระขันธกุมาร เทพเจ้าแห่งการสงครามในคติฮินดู พิธีกาวฏิอาฏฏัมเป็นส่วนสำคัญของเทศกาลไทปูซัม โดย *กาวฏิ* ("ภาระ") ในที่นี้หมายถึงภาระที่ศรัทธาชนได้ภาวนาร้องขอให้พระขันธกุมารทรงช่วย การทำกาวฏิอาฏฏัม ซึ่งแปลว่า "การร่ายรำด้วยภาระ" จึงเป็นการชำระบุญคุณหรือภาระที่ได้ติดไว้ให้พระขันธกุมารทรงช่วย

ในวันเทศกาลไทปูซัม ผู้ศรัทธาในพระขันธกุมารจะเดินทางไปตามเส้นทางจาริกแสวงบุญที่มีกำหนดไว้ และขนหรือถือ "ภาระ" (กาวฏิ) ชนิดต่าง ๆ ขณะเดินทางไปด้วย กาวฏิรูปแบบที่ง่ายที่สุดเช่นการแยกหม้อนม (*ปาลกาวฏิ; pal kavadi*) และอาจมีไปถึงการใช้ของมีคมทิ่มแทงทะลุส่วนต่าง ๆ ของร่างกาย ซึ่งมีหลายรูปแบบและความหนัก รูปแบบที่ยิ่งใหญ่ที่สุดของการทิ่มร่างกายด้วยของมีคมเรียกว่า *เวลกาวฏิ* (*vel kavadi*) คือการทิ่ม *เวล* (หอก) ทะลุผิวหนังบริเวณอกและหลังรวม 108 ชิ้น หอกเหล่านี้จะถูกดัดเพื่อประกอบตั้งแท่นบูชา ประดับด้วยดอกไม้และขนนกยูงที่มีน้ำหนักมากและอาจสูงได้เป็นเมตร นอกจากนี้อาจพบการเดินลุยไฟและการถูกเฆี่ยนด้วยแส้เช่นกัน เชื่อกันว่าผู้เข้าร่วมการถือรับกาวฏินี้เข้าสู่สภาวะถูกสะกดจิต, ไม่รับรู้ความเจ็บปวด, ไม่มีเลือดไหล และจะไม่มีรอยแผลเกิดขึ้น

อ้างอิง
-------

1. 1 2  Kent, Alexandra. *Divinity and Diversity: A Hindu Revitalization Movement in Malaysia*. University of Hawaii Press, 2005. (ISBN 8791114896)
2. 1 2 3  Hume, Lynne. *Portals*.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **กาวฏิอาฏฏัม**

* tamilnadu-tourism.com
**สมเด็จพระราชินีอะลียะฮ์แห่งอิรัก** หรือ **เจ้าหญิงอะลียะฮ์ บินต์ อะลีแห่งเฮแจซ** (พ.ศ. 2454 - 21 ธันวาคม พ.ศ. 2493) ทรงเป็นเจ้าหญิงอาหรับ และทรงเป็นสมเด็จพระราชินีแห่งอิรัก โดยเป็นพระมเหสีในพระเจ้าฆอซีที่ 1 แห่งอิรัก และทรงเป็นสมเด็จพระราชชนนีแห่งอิรักในรัชสมัยของพระเจ้าฟัยศ็อลที่ 2 แห่งอิรัก พระนางทรงเป็นสมเด็จพระราชินีพระองค์สุดท้ายแห่งอิรัก

พระราชประวัติ
-------------

เจ้าหญิงอะลียะฮ์ บินต์ อะลีประสูติในปีพ.ศ. 2454 ทรงดำรงพระอิศริยยศเป็น "เจ้าหญิงแห่งเฮแจซ" เป็นพระราชธิดาพระองค์ที่สองในพระเจ้าอะลีแห่งเฮแจซกับสมเด็จพระราชินีนาฟิสซา บินต์ อัลอิละฮ์ พระราชบิดาทรงเป็นกษัตริย์แห่งเฮแจซ แกรนด์ชะรีฟแห่งมักกะฮ์

ในวันที่ 25 มกราคม พ.ศ. 2477 ทรงอภิเษกสมรสกับพระเจ้าฆอซีแห่งอิรักและทรงดำรงพระอิศริยยศเป็น **สมเด็จพระราชินีแห่งอิรัก** มีพระโอรสร่วมกันหนึ่งพระองค์คือ พระเจ้าฟัยศ็อลที่ 2 แห่งอิรัก

ในที่สุดสมเด็จพระราชินีอะลียะฮ์ทรงจากพระเจ้าฆอซีไป เมื่อพระเจ้าฆอซีเสด็จสวรรคตจากอุบัติเหตุรถพระที่นั่งชนในวันที่ 4 เมษายน พ.ศ. 2482 นูรี อัสซะอีด นายกรัฐมนตรีซึ่งมีการสงสัยกันอย่างกว้างขวางว่ามีส่วนพัวพันในกรณีสวรรคตของพระเจ้าฆอซี ในพระราชพิธีฝังพระศพ ฝูงชนได้ตะโกนร้องว่า

> นูรี แกจะต้องชดใช้ด้วยพระโลหิตขององค์กษัตริย์ฆอซี
> 
> 

พระเจ้าฟัยศ็อลที่ 2 แห่งอิรักทรงฉายพระรูปร่วมกับสมเด็จพระราชชนนีอะลียะฮ์และมกุฎราชกุมารอับดัลอิละฮ์ พระมาตุลาและเป็นพระอนุชาในพระมารดา
นูรีถูกสงสัยว่าเขาได้รับพระราชเสาวนีย์จากสมเด็จพระราชินีอะลียะฮ์และเขาได้วางแผนกับเจ้าชายอับดัลอิละฮ์ พระอนุชาในพระราชินีเพื่อดำเนินการถอดถอนองค์กษัตริย์ นูรีได้สนับสนุนให้เจ้าชายอับดัลอิละฮ์ดำรงเป็นผู้สำเร็จราชการแทนพระองค์ในรัชกาลของพระเจ้าฟัยศ็อลที่ 2 แห่งอิรัก ผู้เป็นพระราชโอรสของพระเจ้าฆอซีซึ่งมีพระชนมายุเพียง 4 พรรษา ผู้สำเร็จราชการแทนพระองค์ใหม่ในขั้นต้นทรงหวั่นเกรงอำนาจอิทธิพลของนายกรัฐมนตรีนูรี พระเจ้าฟัยศ็อลที่ 2 พระโอรสของพระนางไม่ได้อภิเษกสมรส ส่งผลให้พระนางเป็นสมเด็จพระราชินีองค์สุดท้ายของอิรัก

สมเด็จพระราชชนนีอะลียะฮ์แห่งอิรักสิ้นพระชนม์ในวันที่ 21 ธันวาคม พ.ศ. 2493 ณ แบกแดด ประเทศอิรัก สิริพระชนมายุ 39 พรรษา

รัชทายาท
--------

พระนางทรงอภิเษกสมรสกับพระเจ้าฆอซีแห่งอิรักและมีพระโอรส 1 พระองค์คือ

|  |  |  |  |  |
| --- | --- | --- | --- | --- |
|   | **พระนาม** | **ประสูติ** | **สิ้นพระชนม์** | **คู่สมรส** **และพระโอรส-ธิดา** |
|  | พระเจ้าฟัยศ็อลที่ 2 แห่งอิรัก | 19352 พฤษภาคมพ.ศ. 2478 | 195814 กรกฎาคมพ.ศ. 2501 | ไม่ทรงอภิเษกสมรสเป็นกษัตริย์พระองค์สุดท้ายแห่งอิรัก พระองค์และพระราชวงศ์ถูกปลงพระชนม์ในปฏิวัติ 14 กรกฎาคม |
|

ดูเพิ่ม
-------

* ราชอาณาจักรอิรัก
* พระเจ้าฆอซีแห่งอิรัก
* พระเจ้าฟัยศ็อลที่ 2 แห่งอิรัก
* มกุฎราชกุมารอับดัลอิละฮ์แห่งอิรัก
* นูรี อัสซะอีด

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2011-09-29. สืบค้นเมื่อ 2012-08-12.

* 


| ก่อนหน้า |  | สมเด็จพระราชินีอะลียะฮ์แห่งอิรัก |  | ถัดไป |
| --- | --- | --- | --- | --- |
| **เจ้าหญิงฮุซัยมา บินต์ นาศิร** |  |  **สมเด็จพระราชินีแห่งอิรัก** (25 มกราคม พ.ศ. 2477 - 4 เมษายน พ.ศ. 2482) |  | **ว่างราชอาณาจักรอิรักถูกล้มล้างในปีพ.ศ. 2501** |
**หอสมุดไกเซิล** (อังกฤษ: Geisel Library) เป็นอาคารหอสมุดหลักของมหาวิทยาลัยแคลิฟอร์เนีย แซนดีเอโก ตั้งชื่อให้เกียรติแด่เอาเดรย์และเทอโอดอร์ ซ็อยส์ ไกเซิล นักประพันธ์หนังสือเด็กชื่อดังที่เป็นที่รู้จักในนาม ดร.ซูส (Dr. Seuss) สถาปัตยกรรมที่โดดเด่นของอาคารซึ่งมีการบรรยายไว้ว่าเป็น "การอนุกรมร่วมกันของสถาปัตยกรรมบรูทัลลิสต์ และ ฟูชูริสต์" ทำให้อาคารนี้เป็นหนึ่งในอาคารที่เป็นที่จดจำมากที่สุดของวิทยาเขตแซนดีเอโก รวมถึงถูกนำมาใช้เป็นตราของวิทยาเขตนี้

หอสมุดนี้เป็นผลงานออกแบบโดยวิลเลียม พาไรรา และเปิดให้บริการในปี 1970 ในชื่อหอสมุดกลาง (Central Library) ต่อมามีการปรับปรุงสภาพใหญ่ในปี 1993 และเปลี่ยนชื่อเป็นหอสมุดมหาวิทยาลัย (University Library) ต่อมาในปี 1995 จึงเปลี่ยนชื่อเป็นหอสมุดไกเซิล ในวิทยาเขตแซนดีเอโกยังมีหอสมุดอีกแห่วคือหอสมุดแซลลี ที วอง แอฟเวอรี (Sally T. WongAvery Library) และหอสมุดนอกวิทยาเขตของมหาวิทยาลัย ได้แก่ หอจดหมายเหตุและส่วนต่อขยายหอสมุดสคริปส์ (Scripps Archives and Library Annex), ส่วนต่อขยายโกดังถนนเทรด (Trade Street Storage Annex) และ ศูนย์บริการหอสมุดยูซีเซาเทิร์นรีเจียนัล (UC Southern Regional Library Facility)

หอสมุดไกเซิลตั้งอยู่ที่ใจกลางของวิทยาเขตแซนดีเอโก ภายในเก็บรักษาวัตถุมากกว่า 7 ล้านชิ้นเพื่อการใช้งานทางการศึกษาและค้นคว้า ภายในหอสมุดยังประกอบด้วยหอจดหมายเหตุและของสะสมพิเศษแมนเดวิลล์ ซึ่งเก็ยรักษาของสะสม ดร.ซูส (Dr. Seuss Collection) ซึ่งมีทั้งภาพเขียน ภาพร่าง ฉบับตรวจทาน สมุดจด ร่างหนังสือต้นฉบับ และวัตถุอื่นที่เกี่ยวกับ ดร.ซูส จำนวนกว่า 8,500 ชิ้น ซึ่งมีอายุตั้งแต่ปี 1919 ในสมัยที่ไกเซิลยังเป็นนักเรียนมัธยม ไปจนถึงเขาเสียชีวิตในปี 1991 หัวหน้าระบบบริหารจัดการหอสมุดมีตำแหน่งเป็นบรรณารักษ์มหาวิทยาลัย เอาเดรย์ ไกเซิล (Audrey Geisel University Librarian) คนปัจจุบันคือ เอริก ที มิทเชล (Erik T. Mitchell)

อ้างอิง
-------

1. ↑  Langdon, David. "AD Classics: Geisel Library / William L. Pereira & Associates". *ArchDaily*. สืบค้นเมื่อ 11 November 2014.
2. ↑  "About the Geisel Building". *About the Libraries*. UCSD Libraries. คลังข้อมูลเก่าเก็บจากแหล่งเดิมเมื่อ 2014-01-02. สืบค้นเมื่อ 2008-06-16.
3. ↑
4. ↑  Kolupailo, Nikki (February 27, 2018). "UC San Diego Names Erik T. Mitchell New Audrey Geisel University Librarian". *UCSD News*. สืบค้นเมื่อ 28 February 2018.

หมวดฟมู่:มหาวิทยาลัยแคลิฟอร์เนีย
**เพลง รูปที่มีทุกบ้าน** เป็นเพลงเฉลิมพระเกียรติ เนื่องในโอกาสที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเจริญพระชนมพรรษา 80 พรรษา ในวันที่ 5 ธันวาคม พ.ศ. 2550 ประพันธ์คำร้องโดย นิติพงษ์ ห่อนาค ทำนองโดย อภิไชย เย็นพูนสุข เรียบเรียงเสียงประสานโดย วีรภัทร์ อึ้งอัมพร และขับร้องโดย ธงไชย แมคอินไตย์ ศิลปินแห่งชาติ สาขาศิลปะการแสดง (ดนตรีไทยสากล-ขับร้อง) ประจำปี พุทธศักราช 2565

นิติพงษ์ ห่อนาค ได้เผยแพร่นี้ทางอินเทอร์เน็ต ตั้งแต่วันที่ 26 กันยายน พ.ศ. 2550 และอนุญาตให้เผยแพร่ต่อได้ โดยไม่สงวนลิขสิทธิ์  ซึ่งมีกิจกรรมที่ก่อเกิดเป็นรูปธรรมให้คนไทยได้มีส่วนร่วม โดยคณะกรรมการกิจการโทรคมนาคมแห่งชาติ (กทช.) ร่วมมือกับบริษัทจีเอ็มเอ็ม แกรมมี่ ร่วมกันจัดขึ้น ที่มีทั้งภาพยนตร์โฆษณาทางทีวี บทเพลง และเว็บไซต์

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2007-12-13. สืบค้นเมื่อ 2007-12-04.
2. ↑   รูปที่มีทุกบ้าน ความหมายของความภักดีทุกที่ทั่วไทย

ดูเพิ่ม
-------

* กิจกรรมเฉลิมพระเกียรติ มหามงคลเฉลิมพระชนมพรรษา ๘๐ พรรษา ๕ ธันวาคม พุทธศักราช ๒๕๕๐
* รูปที่มีทุกบ้าน รูปที่อยู่ในหัวใจคนไทยทุกคน เก็บถาวร 2007-12-04 ที่ เวย์แบ็กแมชชีน เว็บไซต์หลัก โดย คณะกรรมการกิจการโทรคมนาคมแห่งชาติ
* เบิร์ด ธงชัย เปิดใจกว่าจะเป็นบทเพลงและมิวสิกวิดีโอ รูปที่มีทุกบ้าน เก็บถาวร 2007-11-13 ที่ เวย์แบ็กแมชชีน มติชน 24 กันยายน 2550

| * ด
* ค
* ก
พระราชพิธีมหามงคลเฉลิมพระชนมพรรษา 80 พรรษา |
| --- |
| ตราสัญลักษณ์ • กิจกรรมเฉลิมพระเกียรติ • เรือเฉลิมพระเกียรติ • พ่อแห่งแผ่นดิน • รูปที่มีทุกบ้าน |
โรงพยาบาลส่งเสริมสุขภาพตำบลบ้านหนองรี อำเภอบ้านนา จังหวัดนครนายก
สถานีกาชาดที่สอง สุขุมาลอนามัย ในย่านแพร่งภูธร
**โรงพยาบาลส่งเสริมสุขภาพตำบล, คลินิกของรัฐบาล** เดิมเรียก **สถานีอนามัย ศูนย์สุขภาพชุมชน** เป็นสถานพยาบาลประจำตำบลสังกัดกระทรวงสาธารณสุข หรือองค์กรปกครองส่วนท้องถิ่น มีขีดความสามารถระดับปฐมภูมิ (Primary Care) ได้รับการยกฐานะจากสถานีอนามัย หรือศูนย์สุขภาพชุมชน ตามนโยบาลของรัฐบาลรัฐบาลของนายกรัฐมนตรีอภิสิทธิ์ เวชชาชีวะ เมื่อปี พ.ศ. 2552 ซึ่งได้จัดสรรงบประมาณภายใต้ **แผนปฏิบัติการไทยเข้มแข็ง 2555** เพื่อยกระดับสถานีอนามัย หรือศูนย์สุขภาพชุมชนให้เป็นโรงพยาบาลส่งเสริมสุขภาพตำบล,คลินิกของรัฐบาล

โรงพยาบาลส่งเสริมสุขภาพตำบลเป็นสถานบริการทางสาธารณสุขเป็นหน่วยงานที่อยู่ภายใต้กระทรวงสาธารณสุข สังกัดสำนักงานสาธารณสุขจังหวัด และสำนักงานสาธารณสุขอำเภอ ซึ่งให้บริการด้านการรักษาพยาบาล งานควบคุมป้องกันโรค งานส่งเสริมสุขภาพ ที่เกี่ยวข้องกับประชาชนในเขตรับผิดชอบ ตั้งแต่เกิดจนตาย เดิมเรียกว่า สุขศาลา มาเปลี่ยนเป็น สถานีอนามัย และปัจจุบัน เปลี่ยนเป็น ศูนย์สุขภาพชุมชน ตำบลๆ หนึ่งจะมีจำนวนสถานีอนามัยประมาณ 1-2 แห่ง

สถานีอนามัยรับผิดชอบ งานบริการด้านสาธารณสุขต่างๆ เช่น ตรวจรักษาพยาบาลขั้นต้น การฝากครรภ์ การให้บริการสร้างเสริมภูมิคุมกันโรค ฉีดวัคซีนเด็ก การดูแลโภชนาการเด็ก งานอนามัยโรงเรียน ตรวจสุขภาพเบื้องต้นสำหรับนักเรียน คัดกรองภาวะผิดปกติต่างๆเช่น เบาหวาน ความดันโลหิต คัดกรองมะเร็งปากมดลูก สำหรับหญิงวัยเจริญพันธุ์ การดูแลผู้พิการ การดูแลวัยทำงาน การดูแลผู้สูงอายุ ตรวจสุขภาพเบื้องต้น งานฟื้นฟูสมรรถภาพ และอีกมากมายภาระหน้าที่ เป็นสถานที่ดูแลประชาชนด้านสุขภาพที่ดูแลประชาชนตั้งแต่อยู่ในครรภ์ เกิด จนตาย

การบริการ
---------

โรงพยาบาลส่งเสริมสุขภาพตำบล มีการให้บริการสาธารณสุขที่หลากหลาย อาทิ การส่งเสริมสุขภาพ การป้องกันโรค การรักษาพยาบาล การฟื้นฟูสภาพ และการคุ้มครองผู้บริโภค โดยเกือบทั้งหมดจะไม่รับผู้ป่วยใน และไม่มีแพทย์ทำงานอยู่เป็นประจำ แต่จะอาศัยความร่วมมือกับแพทย์ในโรงพยาบาลชุมชน

| * ด
* ค
* ก
พรรคประชาธิปัตย์ |
| --- |
| หัวหน้าพรรค | 
* ควง อภัยวงศ์
* หม่อมราชวงศ์เสนีย์ ปราโมช
* ถนัด คอมันตร์
* พิชัย รัตตกุล
* ชวน หลีกภัย
* บัญญัติ บรรทัดฐาน
* อภิสิทธิ์ เวชชาชีวะ
* จุรินทร์ ลักษณวิศิษฎ์
* **เฉลิมชัย ศรีอ่อน**

 |  |
| เลขาธิการพรรค | 
* หม่อมราชวงศ์คึกฤทธิ์ ปราโมช
* เทพ โชตินุชิต
* ชวลิต อภัยวงศ์
* ใหญ่ ศวิตชาติ
* ธรรมนูญ เทียนเงิน
* ดำรง ลัทธพิพัฒน์
* เฉลิมพันธ์ ศรีวิกรม์
* มารุต บุนนาค
* เล็ก นานา
* วีระ มุสิกพงศ์
* สนั่น ขจรประศาสน์
* อนันต์ อนันตกูล
* ประดิษฐ์ ภัทรประสิทธิ์
* สุเทพ เทือกสุบรรณ
* เฉลิมชัย ศรีอ่อน
* จุติ ไกรฤกษ์
* **เดชอิศม์ ขาวทอง**

 |
| นโยบายพรรค | 
* โครงการแก้ไขปัญหาความยากจน
* โครงการชุมชนพอเพียง
* โรงพยาบาลส่งเสริมสุขภาพตำบล

 |
| หัวข้อที่เกี่ยวข้อง | 
* กลุ่ม 10 มกรา
* คณะรัฐมนตรีเงา
* กปปส.

 |
***ฝ่าวิกฤติชั่วโมงนรก*** เป็นภาพยนตร์อเมริกันแนวระทึกขวัญ ที่ออกฉายในปี ค.ศ. 2013 กำกับและเขียนโดย เอริค เฮียสเซเรอร์ นำแสดงโดย พอล วอล์คเกอร์ และ เจเนซิส โรดริเกวซ

เนื้อเรื่องย่อ
--------------

ก่อนเช้าวันที่ 29 สิงหาคม 2005 โนแลน เฮเยอร์ (พอล วอล์คเกอร์) มาถึงโรงพยาบาล
นิวออร์ลีนส์พร้อมด้วยภรรยา (เจเนซิส โรดริเกวซ) ที่ตั้งท้องซึ่งมีอาการคลอดก่อนกำหนด 
วันที่ควรเป็นวันแห่งความสุขที่สุดของโนแลน กลายเป็นสิ่งที่ควบคุมไม่ได้ 
เมื่อการคลอดผิดพลาดอย่างน่าเศร้า และเฮอริเคนแคทรีนาพัดกระหน่ำ
เข้าใส่โรงพยาบาลทำให้ต้องอพยพ ขณะที่โนแลนกับบุตรแรกเกิดที่ต้องใช้
เครื่องช่วยหายใจกำลังรอรถพยาบาลมารับ กระแสไฟเกิดขัดข้องและระดับน้ำ
ได้สูงขึ้นเรื่อยๆ โนแลนจึงต้องตัดสินใจบนความเป็นความตายในการฝ่าฝันวิกฤติ
เพื่อรักษาชีวิตของตัวเองและลูกสาวของเขาให้ได้

นักแสดงนำ
---------

* พอล วอล์คเกอร์ รับบทเป็น โนแลน เฮเยอร์
* เจเนซิส โรดริเกวซ รับบทเป็น อบิเกล เฮเยอร์
* ทีเจ ฮัสซัน รับบทเป็น เจเรมี
* นิค โกเมซ รับบทเป็น เจอร์รี
* จู๊ด ลอมันน์ รับบทเป็น เกล็นน์

แหล่งข้อมูลอื่นๆ
----------------

* *Hours* ที่อินเทอร์เน็ตมูวีเดตาเบส แก้ไขสิ่งนี้ที่วิกิสนเทศ
* *Hours* ที่รอตเทนโทเมโทส์
**สุ ไทรงาม** เป็นนักร้องแนวเพลงเพื่อชีวิต คนตัวเล็กๆ จากยอดภูพาน จังหวัดสกลนคร ที่หลงใหลและชื่นชอบในเสียงเพลง สุได้เริ่มหัดเล่นกีต้าร์ตามประสาวัยรุ่นทั่วไป หัดขีดเขียนเพลงไปตามเรื่องตามราว จนกลายมาเป็นศิลปินเพลงเพื่อชีวิตที่ทั้งแต่งเอง และร้องเองในทุกวันนี้
สุ ไทรงาม จบการศึกษาระดับมัธยมศึกษาจากโรงเรียนคำเพิ่มวิทยา จังหวัดสกลนคร และจบการศึกษาในระดับชั้นปริญญาตรีจากมหาวิทยาลัยรามคำแหง สุ ไทรงาม มีผลงานเพลงอัลบั้มชิ้นแรก คือ อัลบั้ม สองมือเปล่า ภายใต้สังกัดรถไฟดนตรี ในช่วงปี พ.ศ. 2544 - 2545 หลังจากนั้นก็ออกอัลบั้มเรื่อยๆ จนมาเปิดค่ายเพลงเป็นของตนเองในนามว่า อาร์มี่เรคคอร์ด

ผลงานอัลบั้มเพลง
----------------

1. อัลบั้ม **สองมือเปล่า** (17 ธันวาคม 2545) สังกัดรถไฟดนตรี

2. อัลบั้ม **ด้วยรัก ด้วยใจ** (29 กรกฏาคม 2546) สังกัดรถไฟดนตรี

3. อัลบั้ม **ถนนคนโสด** (15 กรกฏาคม 2547) สังกัดรถไฟดนตรี

4. อัลบั้ม **ควายกลางเมือง** (2551) สังกัดอาร์มี่ เรคคอร์ด

5. อัลบั้ม **ดาวเมรัย** (2552) สังกัดอาร์มี่ เรคคอร์ด

ซิงเกิล
-------

เพลง **ลิ้นทองสองแฉก** เผยแพร่ครั้งแรก ในเดือนพฤศจิกายน พ.ศ. 2553 เคยติดชาร์ตอันดับ 1 ของคลื่นลูกทุ่งมหานคร FM 95 Mkz

เพลง **หมาเดือนเก้า** เผยแพร่ครั้งแรก ในปลายเดือนธันวาคม พ.ศ. 2554 เคยติดชาร์ตอันดับ 1 ของคลื่นลูกทุ่งมหานคร FM 95 Mkz ซึ่งเพลงนี้เป็นเพลงที่มีเนื้อหาในเพลงบางส่วนที่ดูไม่เหมาะสม จนทำให้เพลงต้องถูกแบนจากหลายสถานีวิทยุ

เพลง "จี-สตริง" เผยแพร่ครั้งแรก ในเดือนกุมภาพันธ์ พ.ศ. 2556

เพลง "ไม่ได้หักคาไว้" เผยแพร่ครั้งแรก ในเดือนพฤศจิกายน พ.ศ. 2556

อัลบั้มร่วมกับศิลปินคนอื่น
--------------------------

* เพลงฮิตจากรถไฟดนตรี (2546)
* รักเธอประเทศไทย (ธันวาคม 2547)
* แรงงานสร้างโลก (มีนาคม 2548)
* เสียงเพรียกแห่งชีวิต 11 (พฤษภาคม 2548)
* สู้เพื่อแม่ (กรกฎาคม 2549)
* สร้างสรรค์กำลังใจ (มีนาคม 2551)
* แต่ผู้บังเกิดเกล้า (กรกฎาคม 2554)
* คิดถึงเสียงเพรียกแห่งชีวิต (มิถุนายน 2556)
* รักเอย (มิถุนายน 2558)
* 30 ปี รถไฟดนตรีเพื่อชีวิต (กรกฎาคม 2558)
* ไออุ่นจากอ้อมอก (กรกฎาคม 2558)
* เพื่อชีวิตดีที่สุด (กรกฎาคม 2558)

อื่นๆ
-----

เพลงควายกลางเมือง จากอัลบั้มควายกลางเมือง ได้เข้าชิงรางวัลพระพิฆเนศทองพระราชทาน ครั้งที่ 7 ประเภทเพลงเพื่อชีวิต

ดูเพื่ม
-------

* มิวสิกวีดีโอ เพลง หมาเดือนเก้า
* มิวสิกวีดีโอ เพลง ลิ้นทองสองแฉก

อ้างอิง
-------

* Facebook ของ สุ ไทรงาม
* เว็บไซต์ของ อาร์มี่เรคคอร์ด เก็บถาวร 2012-05-21 ที่ เวย์แบ็กแมชชีน
* ชีวประวัติ สุ ไทรงาม
**พรรคกสิกรไทย** (อังกฤษ: KASIKORNTHAI PARTY, ชื่อย่อ: พก.) พรรคการเมืองของไทยที่จดทะเบียนก่อตั้งตาม พระราชบัญญัติประกอบรัฐธรรมนูญว่าด้วยพรรคการมือง พ.ศ. ๒๕๔๑ ในทะเบียนพรรคการเมืองเลขที่ ๔/๒๕๔๒ เมื่อวันที่ 10 กุมภาพันธ์ พ.ศ. 2542 มีนาย จำลอง ดำสิม อดีตเลขาธิการพรรคเกษตรกรไทย และนาย บุญเลิศ ดำสิม เป็นหัวหน้าพรรคและเลขาธิการพรรคคนแรก  โดยทางพรรคกสิกรไทยนับเป็นพรรคการเมืองที่เก่าแก่ที่สุดในประเทศไทยเป็นอันดับที่ 4 ที่ยังคงดำเนินกิจกรรมทางการเมืองอยู่จนถึงปี 2563 ต่อจาก พรรคประชาธิปัตย์, พรรคประชากรไทย และ พรรคมหาชน

ในช่วงแรกพรรคกสิกรไทยมีที่ทำการพรรคอยู่ที่ 75/85-86 หมู่ 3 ถนนบางกรวย-ไทรน้อย ตำบลไทรน้อย อำเภอไทรน้อย จังหวัดนนทบุรี ต่อมาทางพรรคได้ย้ายที่ทำการพรรคมาอยู่ที่ 580/35 โครงการบ้านกลางเมือง ซอยลาดพร้าว 87 แยก 10 แขวงคลองเจ้าคุณสิงห์ เขตวังทองหลาง

ซึ่งพรรคกสิกรไทยได้ส่งผู้สมัครลงรับเลือกตั้ง ส.ส. ตั้งแต่ พ.ศ. 2544 จนถึง พ.ศ. 2557 แต่ไม่เคยได้ ส.ส. แม้แต่ที่นั่งเดียวในสภาผู้แทนราษฎร แต่ในปี 2548 เคยมีอดีต ส.ส.ร่วมงานกับพรรคคือ ขจิตร ชัยนิคม อดีต ส.ส.อุดรธานี

ต่อมาในวันอาทิตย์ ที่ 1 ธันวาคม พ.ศ. 2561 พรรคกสิกรไทยได้จัดประชุมใหญ่ของพรรคครั้งที่ 1/2561 ที่ โรงแรมสีหราช จังหวัดอุตรดิตถ์ เพื่อเลือกกรรมการบริหารพรรคชุดใหม่ซึ่งที่ประชุมมีมติให้นาย จำลอง ดำสิม ยังคงเป็นหัวหน้าพรรคต่อไปและนาย ทรรศชล พงษ์ภควัต เป็นเลขาธิการพรรคคนใหม่

กระทั่งวันพุธที่ 13 กุมภาพันธ์ พ.ศ. 2562 นายจำลองซึ่งเป็นหัวหน้าพรรคได้ลาออกจากการเป็นสมาชิกพรรคและหัวหน้าพรรคโดยทางพรรคได้รับหนังสือลาออกเมื่อวันพุธที่ 20 กุมภาพันธ์ พ.ศ. 2562 ทำให้คณะกรรมการบริหารพรรคที่เหลือต้องพ้นจากตำแหน่งทั้งคณะ 

กระทั่งวันศุกร์ที่ 6 มีนาคม พ.ศ. 2563 พรรคกสิกรไทยได้สิ้นสภาพความเป็นพรรคการเมืองตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 มาตรา ๑๔๑ วรรคสองเนื่องจากไม่สามารถดำเนินการตามมาตรา ๑๔๑ วรรคหนึ่ง (๓) และมาตรา ๑๔๑/๑ วรรคสี่ แห่ง พระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 ซึ่งแก้ไขเพิ่มเติมโดยคำสั่งหัวหน้าคณะรักษาความสงบแห่งชาติ ที่ ๑๓/๒๕๖๑ ได้ทันตามที่กำหนด

โดยก่อนหน้านั้นในวันเสาร์ที่ 5 ธันวาคม พ.ศ. 2562 อดีตกรรมการบริหารพรรคกสิกรไทยบางส่วนได้ก่อตั้งพรรคการเมืองใหม่ขึ้นมาในชื่อ พรรคสหประชารัฐ (Citizens Government Union Party) โดยมีนาย ทรรศชล พงษ์ภควัต อดีตเลขาธิการพรรคกสิกรไทยและนางสาว สมร ดีสมเลิศ อดีตกรรมการบริหารพรรคกสิกรไทยเป็นหัวหน้าพรรคและเลขาธิการพรรคสหประชารัฐคนแรก

คณะกรรมการบริหารพรรค
--------------------

### ชุด 2561 (1 ธันวาคม 2561-2563)

* จำลอง ดำสิม หัวหน้าพรรค (ลาออกเมื่อวันที่ 13 กุมภาพันธ์ พ.ศ. 2562)
* ดร.ทรรศชล พงษ์ภควัต เลขาธิการพรรค
* ณัฏฐศรร์ ศตพรกนกรัตน์ เหรัญญิกพรรค
* ฐิติพงศ์ รัตนะเสถียร นายทะเบียนสมาชิกพรรค
* ดร.สมร ดีสมเลิศ กรรมการบริหารพรรค
* สิรภพ ดีสมเลิศ กรรมการบริหารพรรค
* ทรงชัย ดีสมเลิศ กรรมการบริหารพรรค

อ้างอิง
-------

1. ↑  ข้อมูลพรรคการเมืองที่ยังดำเนินการอยู่ ณ วันที่ 13 มีนาคม 2562
2. ↑   ประกาศนายทะเบียนพรรคการเมือง เรื่อง รับจดแจ้งการจัดตั้งพรรคกสิกรไทย
3. ↑   ประกาศนายทะเบียนพรรคการเมือง เรื่อง การเปลี่ยนแปลงคณะกรรมการบริหารพรรคกสิกรไทย
4. ↑  ประกาศนายทะเบียนพรรคการเมือง เรื่อง พรรคกสิกรไทยสิ้นสภาพความเป็นพรรคการเมือง[*ลิงก์เสีย*]
5. ↑   เปิดตัว "พรรคสหประชารัฐ" ที่อุตรดิตถ์

หมวดหมู่:พรรคการเมืองไทยที่ถูกยุบพรรคในปี พ.ศ. 2563
**วัดดอนทอง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนข่อย อำเภอกำแพงแสน จังหวัดนครปฐม ปัจจุบันพระอธิการเอกชัย อิสฺสโร เป็นเจ้าอาวาส

วัดดอนทองเป็นวัดป่าสาขาวัดหนองป่าพง จังหวัดอุบลราชธานี สาขาที่ 200 จากคำบอกเล่าของพระอาจารย์เอกชัย อิสฺสโร เจ้าอาวาสและผู้ก่อตั้งวัด เล่าว่า ก่อนบวช พระอาจารย์เอกชัย ได้ศึกษาธรรมะกับครูบาอาจารย์ไปหลายวัด หลายสถานที่ โดยเฉพาะสายวัดป่าในภาคอีสาน เมื่อมาพบวัดหนองป่าพง มีหลวงปู่ชา สุภัทโท เป็นเจ้าอาวาสในขณะนั้น จึงเกิดความศรัทธา ตัดสินใจลาออกจากราชการเพื่อศึกษาทางธรรมอย่างเต็มที่ โดยเป็นผ้าขาวอยู่ที่วัดหนองป่าพงประมาณ 1 ปี จึงได้รับการบวชเป็นพระภิกษุจนได้ 5 พรรษา

หลวงพ่อเลี่ยม ฐิตธัมโม ได้อนุญาตให้พระอาจารย์เอกชัยออกธุดงค์ ก่อนออกธุดงค์ หลวงพ่อเลี่ยมก็ได้ปรารภว่า หากมีสาขาทางนครปฐมก็ดีเหมือนกัน จะได้เป็นที่พักของพระป่าที่ผ่านไปทางกรุงเทพและภาคใต้และองค์พระปฐมเจดีย์ก็เป็นสถานที่สำคัญต่อพระพุทธศาสนาด้วย ต่อมาได้มีโยมศรัทธากลุ่มหนึ่งประทับใจและศรัทธาในพระอาจารย์เอกชัย ประกอบกับหมู่บ้านดอนทองยังไม่มีวัดประจำหมู่บ้าน โยมจึงได้นิมนต์ท่านไว้และช่วยกันหาที่ให้สร้างวัด โดยได้ซื้อที่จำนวน 6 ไร่ 2 งาน ต่อจากนั้นก็ถมดิน ปลูกต้นไม้ สร้างเสนาสนะเพิ่มเติม จากนั้นผู้ศรัทธาได้ซื้อที่ดินขยายอีก 8 ไร่ 1 งานเศษ พ.ศ. 2549 ซื้อที่ดินขยายเพิ่มอีก 16 ไร่เศษ ได้ขุดดินในพื้นที่มาถมดินเพื่อขยายพื้นที่ปลูกต้นไม้และสร้างเสนาสนะ

วัดดอนทองได้รับอนุญาตตั้งวัดเมื่อวันที่ 10 พฤศจิกายน พ.ศ. 2542 ได้รับพระราชทานวิสุงคามสีมาเมื่อวันที่ 11 พฤษภาคม พ.ศ. 2554 ศาสนสถานที่เป็นจุดเด่นของวัดดอนทอง คือ อุโบสถ รูปทรงองค์พระปฐมเจดีย์ สร้างเมื่อ พ.ศ. 2550

อ้างอิง
-------

1. ↑  "พระอธิการเอกชัย อิสฺสโร". พระสังฆาธิการ.
2. ↑  ไตรเทพ ไกรงู. "วัดดอนทองวัดป่าสาขาวัดหนองป่าพง จ.นครปฐม". คมชัดลึก.
3. ↑  "รายงานทะเบียนวัด จังหวัดนครปฐม".
**บริษัท สินแพทย์ จำกัด** เป็นกลุ่มบริษัทเอกชนประกอบกิจการสถานพยาบาล จากข้อมูล พ.ศ. 2566 ดำเนินการโรงพยาบาล 8 แห่ง

เริ่มแรกประกอบกิจการบริษัทพัฒนาอสังหาริมทรัพย์ในนามของกลุ่ม บริษัท สินธานี พัฒนาที่ดินในแถบตะวันออกของกรุงเทพมหานคร อย่าง บางกะปิ รามอินทรา หรือ มีนบุรี จากนั้นจึงได้ก่อตั้งโรงพยาบาลสินแพทย์เป็นโรงพยาบาลเอกชน ก่อตั้งเมื่อ พ.ศ. 2534 ในนามบริษัทสินแพทย์ จำกัด ตั้งอยู่บริเวณถนนรามอินทรา เริ่มเปิดให้บริการดูแลผู้ป่วย เมื่อวันที่ 12 สิงหาคม พ.ศ. 2536

สินแพทย์ได้ร่วมลงทุนกับเครือโรงพยาบาลรามคำแหง ใน พ.ศ. 2539 ต่อมาเมื่อ พ.ศ. 2546 และ พ.ศ. 2547 ได้ร่วมลงทุนกับโรงพยาบาลวิภาวดีและเครือโรงพยาบาลวิภาราม ตามลำดับ ใน พ.ศ. 2551 ได้เปิดตัวโรงพยาบาลเสรีรักษ์ เพิ่มเป็นเครือสินแพทย์อีกหนึ่งแห่ง ใน พ.ศ.2553 ได้ร่วมลงทุนกับโรงพยาบาลสุขุมวิท ใน พ.ศ. 2558 ได้ร่วมลงทุนกับโรงพยาบาลวิภารามอมตะ ต่อมาใน พ.ศ. 2560 ได้เปิดโรงพยาบาลสินแพทย์ เทพารักษ์ พ.ศ. 2562 ได้เปิดโรงพยาบาลสินแพทย์ ลำลูกกา และ โรงพยาบาลสินแพทย์ ศรีนครินทร์ และในปีเดียวกันนี้ได้ร่วมลงทุนกับ โรงพยาบาลสินแพทย์ กาญจนบุรี ต่อมา พ.ศ. 2566 ได้เปิดโรงพยาบาลสินแพทย์ นครปฐม

โรงพยาบาล
---------

โรงพยาบาลสินแพทย์ รามอินทรา
* โรงพยาบาลสินแพทย์ รามอินทรา
* โรงพยาบาลสินแพทย์ เสรีรักษ์
* โรงพยาบาลสินแพทย์ เทพารักษ์
* โรงพยาบาลสินแพทย์ ลำลูกกา
* โรงพยาบาลสินแพทย์ ศรีนครินทร์
* โรงพยบาลสินแพทย์ กาญจนบุรี
* โรงพยาบาลสินแพทย์ นครปฐม
* โรงพยาบาลเด็กสินแพทย์

อ้างอิง
-------

1. ↑  "สินแพทย์ ทุ่มหมื่นล้าน ผุดโรงพยาบาลใหม่ 5 แห่ง ผนึก 'เซ็นทรัล' บุกนครสวรรค์". มติชน.
2. ↑  พิชฌน์ จันทร์พริ้ม. "'30 ปี สินแพทย์' จากโรงพยาบาลเอกชน ผู้นำย่านรามอินทรา ก้าวสู่ระดับสากล". urbancreature.co.
3. ↑  ""รพ.สินแพทย์" ทุ่มหมื่นล้าน บุก EEC เพิ่มสาขาทั่วประเทศ". ประชาชาติธุรกิจ.
**วักก้า** (ญี่ปุ่น: ワッカ; โรมาจิ: *Wakka*) เป็นตัวละครตัวหนึ่งในเกมไฟนอลแฟนตาซี X ซึ่งให้เสียงพากย์ภาษาอังกฤษโดย จอห์น ดิแม็กจิโอ (เป็นผู้พากย์เสียงคิมาริด้วย) ชื่อของวักก้าตามภาษาไอนุหมายถึง น้ำ โดยตัวละครตัวนี้มีลักษณะเด่นคือ มีผมสีส้มแดงชี้ขึ้น และสำเนียงพูดแบบชาวเกาะบีเสด ซึ่งมีสำเนียงเหมือนกับพวกโพลีนีเชียน เช่น การพูดว่า บรัดด้า (brudda) แทนการออกเสียงว่า บราเด้อ (brother) และลงท้ายประโยคสนทนาด้วย ยะ (ya)

นอกจากเป็นผู้คุ้มกันของยูน่าแล้ว วักก้ายังเป็นนักเล่นบลิทซ์บอลตัวเก่งและเป็นหัวหน้าทีมบลิทซ์บอลชื่อ บีเสด ออรอชส์ ซึ่งตามเนื้อเรื่องในไฟนอล แฟนตาซี X ทีมนี้ไม่เคยชนะใครมาเป็นเวลานานกว่า 10 ปีแล้ว ในเกมวักก้าใช้ลูกบลิทซ์บอลเป็นอาวุธและยังเป็นตัวละครตัวเดียวที่สามารถใช้อาวุธโจมตีศัตรูที่บินได้ ความสามารถของเขาช่วยเพิ่มประสิทธิภาพในการโจมตีให้กับทีมและยังทำให้เกิดสภาวะต่าง ๆ กับศัตรูด้วย เช่น ทำให้ตาบอด เป็นใบ้ หรือติดพิษ 

ไฟล์:Tidusteam.jpgจากซ้ายไปขวา ทีดัส,บ้อตต้า, **วักก้า**, ดัตโต้ และเล็ตตี้
วักก้านับว่าเป็นเพื่อนคนแรก ๆ ของทีดัส หลังจากที่ทีดัสได้เดินทางมาถึงสฟีร่า โดยสาเหตุมาจากความสามารถทางการเล่นบลิทซ์บอลอันยอดเยี่ยมและทีดัสยังมีส่วนคล้ายกับ ชัปปู น้องชายของวักก้าซึ่งตายไป โดยชัปปูมีความสำคัญกับวักก้าตามเนื้อเรื่องอย่างมากโดยเป็นคนรู้ใจของ ลูลู่ ซึ่งเป็นผู้คุ้มกันของยูน่าและเพื่อนสนิทของเขา ชัปปูได้เข้าร่วมกลุ่มครูเสเดอร์ ที่เป็นกองกำลังที่เข้าต่อสู้กับซิน เขาตายระหว่างการต่อสู้กับซินโดยใช้มาคิน่า ซึ่งเป็นอาวุธของชาวอัลเบ็ด ซึ่งสาเหตุนี้เองที่ทำให้วักก้า รู้สึกเกลียดชังพวกอัลเบ็ดมากขึ้น 

แต่ความชิงชังชาวอัลเบ็ดของวักก้าก็ค่อย ๆ เปลี่ยนไป จากความรู้สึกแบ่งแยกทางเชื้อชาติมาเป็นความนับถือหลังจากที่ได้เป็นเพื่อนกับริคคุ ซึ่งเป็นชาวอัลเบ็ด และเรียนรู้ว่ายูน่าเองก็มีเชื้อสายอัลเบ็ดเช่นกัน ในที่สุดวักก้าก็รู้ซึ้งแล้วว่าความรู้สึกชิงชังต่อชาวอัลเบ็ดนั้นมาจากอคติอย่างไม่มีเหตุผลของตัวเขาเอง โดยต่อมาวักก้าก็ได้ขึ้นไปบนยานของอัลเบ็ดและได้ร่วมต่อสู้เพื่อปกป้องเกาะบิคาเนล ซึ่งเป็นที่อยู่ของอัลเบ็ดทั้ง ๆ ที่เขายังไม่เชื่อใจในมาคิน่าและชาวอัลเบ็ด

วักก้าและทีดัสเริ่มมีความสนิทกันมากขึ้นในฐานะพี่น้องตลอดเนื้อเรื่องในเกม แม้แต่ลูลู่ซึ่งไม่ชอบทีดัสในช่วงแรกของเกม ก็เริ่มมองทีดัสใหม่และเริ่มมีความรู้สึกต่อทีดัสเหมือนกับวักก้า ความสัมพันธ์ส่วนตัวระหว่างลูลู่และวักก้าเองก็พัฒนาขึ้นไปเรื่อย ๆ จนกระทั่งทั้งคู่ได้แต่งงานกันหลังจากจบเหตุการณ์ในไฟนอลแฟนตาซี X ได้ 6 เดือน ในไฟนอลแฟนตาซี X-2 วักก้าต้องแสดงความรับผิดชอบในฐานะพ่อของลูกชายที่เพิ่งเกิดมาซึ่งเขารู้สึกว่ามันยากกว่าการสู้กับซิน และสิ่งสำคัญที่แสดงให้เห็นว่าวักก้ายอมรับชาวอัลเบ็ดได้แล้วก็คือ การตั้งชื่อลูกของเขาว่า "วิดิน่า" (Vidina) ซึ่งก็คือคำว่า "อนาคต" ในความหมายของชาวอัลเบ็ดนั่นเอง

การปรากฏตัวของวักก้าในแบบอื่น ๆ
-------------------------------

**วักก้า**ในคิงด้อมฮาร์ทส์
วักก้าในวัยเด็กปรากฏตัวในเกมคิงด้อมฮาร์ทส์ภาคแรก โดยมีฐานะเป็นพี่ชายของทีดัสและเซลฟี่ ทิลมิตต์ (ตัวละครในไฟนอลแฟนตาซี VIII) โดยผู้เล่นสามารถสู้กับวักก้า รวมทั้งทีดัสและเซลฟี่ ได้ระหว่างที่โซร่าซึ่งเป็นตัวละครหลักในเกมเดินทางไปถึงเกาะเดสทินี่ ซึ่งในเกมนี้วักก้ายังคงใช้ลูกบลิทซ์บอลเป็นอาวุธเหมือนเดิม

วักก้าไม่ได้ปรากฏตัวในเกมคิงด้อมฮาร์ทภาคสอง แต่ก็มีการกล่าวถึงเขาโดยเซลฟี่ได้พูดว่า ทีดัสและวักก้าคงเล่นบลิทซ์บอลกันเสร็จแล้ว
**ห้าผู้อาวุโสใหญ่** หรือ **โกะไทโร** (ญี่ปุ่น: 五大老; โรมาจิ: *Go-Tairō*) หมายถึง คณะไดเมียว (大名) ที่มีอำนาจทั้งห้าท่าน ซึ่งทำหน้าที่บริหารราชการแผ่นดิน และเป็นที่ปรึกษาให้กับห้าผู้ตรวจการ (五奉行 "โกบุเกียว") ซึ่งได้รับการจัดตั้งขึ้นโดยโทโยโตมิ ฮิเดโยชิเพื่อปกครองเกียวโตและพื้นที่โดยรอบใน ค.ศ. 1585

การลงนามของห้าผู้อาวุโสใหญ่ในเอกสาร
ห้าผู้อาวุโสใหญ่ก่อตั้งโดยโทโยโตมิ ฮิเดโยชิผู้สำเร็จราชการแผ่นดินนอกราชการ (太閤 "ไทโกะ") ก่อนที่จะพิราลัย  โทโยโตมิ ฮิเดโยริลูกชายของเขายังมีอายุเพียงห้าขวบเท่านั้น จึงยังไม่สามารถว่าราชการแผ่นดินได้ด้วยตนเอง ด้วยเหตุนี้ฮิเดโยชิจึงจำเป็นต้องให้ห้าผู้อาวุโสใหญ่ทำหน้าบริหารราชการแทนชั่วคราว จนกว่าทายาทของเขาจะบรรลุนิติภาวะและสามารถว่าราชการได้ด้วยตนเอง

รายนามห้าผู้อาวุโสใหญ่
----------------------

|  |
| --- |
| **รายนามห้าผู้อาวุโสใหญ่** |
| รูป | รายนาม | หมายเหตุ |
|  | โทกูงาวะ อิเอยาซุ | เป็นผู้ก่อตั้งและโชกุนคนแรกของรัฐบาลโชกุนโทกูงาวะ |
|  | โมริ เทรูโมโตะ | เป็นผู้สั่งให้สร้างปราสาทฮิโรชิมะ |
|  | มาเอดะ โทชิอิเอะ |
|  | มาเอดะ โทชินากะ | เป็นลูกชายของมาเอดะ โทชิอิเอะ ซึ่งได้สืบทอดตำแหน่งสมาชิกของห้าผู้อาวุโสใหญ่ใน ค.ศ. 1599 |
|  | อุคิตะ ฮิเดอิเอะ | ถึงแก่อสัญกรรมด้วยอาการป่วยใน ค.ศ. 1655 |
|  | อุเอสุกิ คาเกะคัตสึ | รับตำแหน่งต่อจากทาคาคาเงะ โคบายะคาวะ |
|  | ทาคาคาเงะ โคบายะคาวะ | ผู้อาวุโสใหญ่ท่านที่หก |
|

ข้อมูลอ้างอิง
-------------

1. ↑  "五大老の序列や五奉行との違いなどについて解説！". *歴史をわかりやすく解説！ヒストリーランド* (ภาษาญี่ปุ่น). 2016-08-04. สืบค้นเมื่อ 2018-06-10.
2. ↑  Mikiso, Hane; Perez, Louis G. (2014-11-11). *Premodern Japan : a historical survey* (2nd ed.). Boulder, CO. p. 180. ISBN 978-0-81334970-1. OCLC 895428280.
**ศาลเจ้าชินโตศรีราชา** (ญี่ปุ่น: 真楽茶神社; โรมาจิ: *Shiracha Jinja*) เป็นศาลเจ้าของลัทธิชินโต ตั้งอยู่ถนนสุรศักดิ์สงวน ตำบลศรีราชา อำเภอศรีราชา จังหวัดชลบุรี ภายในประดิษฐานสุริยเทวีอามาเตราซุ และอูกาโนมิตามะ เพื่อเป็นศูนย์รวมจิตใจของประชาคมญี่ปุ่นในศรีราชาซึ่งมีอยู่เป็นจำนวนมาก และถือเป็นศาลเจ้าชินโตแห่งที่สองในประเทศไทย

ประวัติ
-------

ก่อนหน้านี้เคยมีการก่อสร้างศาลเจ้าชินโตแห่งแรกในประเทศไทย ภายในมูลนิธิเพื่อการศึกษาและวัฒนธรรม จังหวัดกาญจนบุรี เพื่อรำลึกถึงความสูญเสียในสงครามโลกครั้งที่สอง ต่อมามาซาฮิโระ อาเบะ นายกสมาคมศาลเจ้าชินโต ศรีราชา มีแนวคิดที่จะสร้างศาลเจ้าชินโต ในท้องที่อำเภอศรีราชา จังหวัดชลบุรี เพราะเป็นแหล่งอาศัยของชาวญี่ปุ่นกลุ่มใหญ่ และทางสมาคมอยากเห็นเยาวชนญี่ปุ่นเข้าร่วมพิธีแห่มิโกชิ (神輿) หรือพระเกี้ยว รอบเมืองศรีราชา ซึ่งเป็นธรรมเนียมสำคัญของชาวญี่ปุ่น

ทางสมาคมได้เริ่มการก่อสร้างศาลตั้งแต่เดือนตุลาคม พ.ศ. 2564 โดยใช้สถาปัตยกรรมญี่ปุ่น นำเข้าวัสดุการก่อสร้างและนำช่างก่อสร้างมาจากประเทศญี่ปุ่นทั้งหมด รวมถึงเชือกชิเมนาวะน้ำหนัก 130 กิโลกรัม ซึ่งแขวนไว้หน้าศาลเจ้าเพื่อป้องกันสิ่งชั่วร้าย ก็ถูกสร้างขึ้นจากความร่วมมือของสมาคมนักธุรกิจชิเมนาวะจากจังหวัดชิมาเนะ ศาลเจ้าก่อสร้างแล้วเสร็จในเดือนกุมภาพันธ์ พ.ศ. 2565 แต่พิธีเปิดศาลเจ้าถูกเลื่อนเรื่อยมาจากสถานการณ์การแพร่ระบาดของเชื้อไวรัสโควิด-19

วันที่ 21 กรกฎาคม พ.ศ. 2565 มีการเชิญนักบวชชินโต คือกูชิและคันนูชิจากประเทศญี่ปุ่นเพื่อทำพิธีเปิด และวันที่ 22 กรกฎาคมปีเดียวกัน ศาลเจ้าชินโตศรีราชาได้จัดพิธีอัญเชิญเทพเจ้ามาประดิษฐาน ณ ที่ตั้งใหม่ มีเทพเจ้าสำคัญสองพระองค์ คือ อามาเตราซุ สุริยเทวีแห่งแสงสว่าง และอูกาโนมิตามะ เทพแห่งความอุดมสมบูรณ์ โดยมีฉัตรชัย ทิมกระจ่าง นายกเทศมนตรีเทศบาลเมืองศรีราชาเป็นประธานในพิธี

ศาลเจ้าชินโตศรีราชามีการจ้างหญิงสาวชาวไทยทำงานเป็นมิโกะแบบไม่เต็มเวลา ทำหน้าที่ให้ข้อมูล ทำความสะอาด และขายเครื่องรางแก่ผู้ที่มาสักการะศาลเจ้า

อ้างอิง
-------

1. ↑  "「真楽茶神社（シラチャ神社）」建立、シラチャの街でお神輿を". *タイランドハイパーリンクス* (ภาษาญี่ปุ่น). 23 Jul 2022. สืบค้นเมื่อ 23 Jul 2022.
2. 1 2  "ยกญี่ปุ่นมาไว้พัทยา! "ศาลเจ้าชินโต ศรีราชา" เปิดให้เข้าสักการะแล้ว". *ผู้จัดการออนไลน์*. 23 Jul 2022. สืบค้นเมื่อ 23 Jul 2022.
3. 1 2 3 4  "เตรียมพบกับ "ศาลเจ้าชินโต" วัฒนธรรมญี่ปุ่น ใจกลางเมืองศรีราชา". *คมชัดลึกทั่วไทย*. 30 Jun 2022. คลังข้อมูลเก่าเก็บจากแหล่งเดิมเมื่อ 2022-07-23. สืบค้นเมื่อ 23 Jul 2022.
4. ↑  "สวนชินโตะ". *Kanchanaburi Center*. สืบค้นเมื่อ 23 Jul 2022.
5. 1 2 3  ""ศาลเจ้าชินโตศรีราชา" (Sriracha Shinto Shrine) ศาลเจ้าสไตล์ญี่ปุ่นลัทธิชินโตเตรียมเปิดให้ผู้สนใจเข้าสักการะที่ศรีราชา!". *DACO*. 23 Jul 2022. สืบค้นเมื่อ 23 Jul 2022.
6. ↑  "สานฝันคนอยากเป็นคิเคียว! ศาลเจ้าชินโตศรีราชา เปิดรับสมัคร Part-time ตำแหน่ง "มิโกะ"". *Manga Zero*. สืบค้นเมื่อ 30 Mar 2024.
บึงบัว
**บึงบัว** หรือ **ทุ่งสามร้อยยอด** ตั้งอยู่ในพื้นที่อุทยานแห่งชาติเขาสามร้อยยอด ในตำบลไร่เก่า อำเภอสามร้อยยอด จังหวัดประจวบคีรีขันธ์ เป็นพื้นที่ชุ่มน้ำจืด มีขนาดกว่า 69 ตารางกิโลเมตร ต่อมาได้รับการคัดเลือกให้เป็นพื้นที่ชุ่มน้ำที่มีความสำคัญระหว่างประเทศ (Ramsar Site) ในลำดับที่ 11 ของประเทศไทย (ประเทศไทยมีอยู่ 15 แห่ง) และลำดับที่ 2238 ในทะเบียนพื้นที่ชุ่มน้ำที่มีความสำคัญระหว่างประเทศ บริเวณบึงบัวมีทางเดินไม้ทอดยาวต่อเนื่องหลายร้อยเมตรและศาลาไม้สำหรับนั่ง

ที่มา
-----

บึงบัวตั้งอยู่ทางทิศตะวันตกของเขาสามร้อยยอด สันนิษฐานว่าเกิดจากน้ำที่หลากลงมาจากเทือกเขาตะนาวศรีไหลลงมาทางทิศตะวันออกมาเจอเขาสามร้อยยอดที่ทอดตัวขนานแนวเหนือใต้ ขวางกั้นจึงขังมวลน้ำกักเก็บน้ำไว้ และน้ำท่วมขังหลายร้อยปีจนกลายเป็นพื้นที่ชุ่มน้ำขนาดใหญ่

สัตว์และพืชพันธุ์
-----------------

บึงบัวเป็นแหล่งอาศัยของปลาจำนวนมาก รวมถึงเป็นถิ่นที่อยู่อาศัยและขยายพันธุ์ของนกนานาชนิด เช่น นกกาน้ำ นกยาง นกเป็ดผี นกอีโก้ง โดยในช่วงฤดูหนาวจะมีเหยี่ยวและนกเป็ดน้ำ เช่น เหยี่ยวผึ้ง นกอินทรีหัวไหล่ขาว นกอินทรีปีกลาย เป็ดปีกเขียว เป็ดหางแหลม เป็นต้น

พืชพันธุ์ที่พบประกอบด้วยพื้นน้ำเช่น อ้อ กก แขม ธูปฤาษี ต้นเฟื้อ (หรือปรือ หรือธูปจีน) สาหร่าย และบัว อย่าง บัวเผื่อน บัวสาย และบัวหลวง ซึ่งมีขึ้นอยู่เป็นจำนวนมากในทุ่งแห่งนี้

อ้างอิง
-------

1. ↑  "ทุ่งสามร้อยยอด (อุทยานแห่งชาติเขาสามร้อยยอด)". กระทรวงการท่องเที่ยวและกีฬา.
2. ↑  "ทุ่งสามร้อยยอด (บึงบัว) - อุทยานแห่งชาติเขาสามร้อยยอด". สำนักอุทยานแห่งชาติ.
3. ↑  ปิ่น บุตรี. "อะเมซิ่ง "ทุ่งสามร้อยยอด" การ (เริ่ม) กลับมาของบึงบัวงามในตำนาน". ผู้จัดการออนไลน์.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **บึงบัว**
**ปราสาทกามิยาแนตส์-ปอดิลสกึย** (ยูเครน: Кам'янець-Подільська фортеця; โปแลนด์: *twierdza w Kamieńcu Podolskim*; ลิทัวเนีย: *Podolės Kameneco tvirtovė*) เป็นอดีตปราสาทและป้อมปราการรูเธเนีย-ลิธัวเนีย ที่ต่อมาเป็นป้อมปราการโปแลนด์แบบสามส่วน ตั้งอยู่ในนครประวัติศาสตร์กามิยาแนตส์-ปอดิลสกึย ประเทศยูเครน

มีบันทึกประวัติศาสตร์เกี่ยวกับปราสาทนี้ย้อนไปได้ถึงศตวรรษที่ 14 ตอนต้น แม้ว่าการขุดค้นทางโบราณคดีบ่งบอกว่ามีการตั้งรกรากของมนุษย์ในแถบนี้มาตั้งแต่ศตวรรษที่ 12-13 เดิมทีปราสาทนี้สร้างขึ้นเพื่อป้องกันสะพานที่เชื่อมต่อแหลมเข้ากับแผ่นดินใหญ่ ปราสาทตั้งอยู่บนแหลมตามธรรมชาติที่เกิดจากการกัดเซาะของแม่น้ำสมอตรึช

ด้วยที่ตั้งของปราสาทซึ่งเป็นจุดตัดของเส้นทางขนส่งสำคัญในแถบปอดอลิยา ทำให้ปราสาทนี้เป็นเป้าการรุกรานจากต่างชาติบ่อยครั้ง โดยทุกครั้งที่ถูกยึดได้ก็จะมีการปรับเปลี่ยนสภาพภายในไปตามความต้องการของตน หมู่อาคารของปราสาทประกอบไปด้วยเมืองเก่าที่มีกำแพงล้อม สร้างขึ้นโอยกษัตริย์กาซีมีร์ที่สี่, ปราสาทหลังเก่าที่สร้างขึ้นใหม่โดยกษัตริย์ซีกิสมุนด์ที่หนึ่ง และ สตีเฟน บาตอรี, ปราสาทหลังใหม่ที่สร้างขึ้นโดยกษัตริย์ซีกิสมุนด์ที่สาม และ วลาดีสลาวที่สี่ แม้จะมีการปรับเปลี่ยนทางโครงสร้างอยู่หลายครั้งตลอดประวัติศาสตร์ แต่ปราสาทโดยรวมยังคงมีความเป็นอันหนึ่งอันเดียวกันทางสถาปัตยกรรมอยู่ และเป็นหนึ่งในสิ่งปลูกสร้างยุคลกางไม่กี่แห่งที่ยังคงอยู่ในยูเครนยุคปัจจุบันในสภาพดีพอสมควร

ปราสาทนี้และย่านเมืองเก่าที่ล้อมรอบปราสาทได้รับการขึ้นทะเบียนเป็นเขตอนุรักษ์สถาปัตยกรรมและประวัติศาสตร์แห่งชาติ และเป็นส่วนหนึ่งของอุทยานสิ่งแวดล้อมแห่งชาติ หมู่อาคารโดยรวมยังเคยได้รับการเสนอชื่อในปี 1989 เป็นแหล่งมรดกโลกของยูเนสโก และได้รับการยอมรับว่าเป็นหนึ่งในเจ็ดสิ่งมหัศจรรย์ของยูเครน ในปัจจุบัน ปราสาทเป็นจุดหมายตาสำคัญของนคร และเป็นสถานที่ท่องเที่ยวที่สำคัญของทั้งภูมิภาคและประเทศยูเครน

อ้างอิง
-------

1. ↑  "Kam'ianets-Podilskyi historical". *kampod.name* (ภาษายูเครน). คลังข้อมูลเก่าเก็บจากแหล่งเดิมเมื่อ 2011-04-30. สืบค้นเมื่อ 2011-05-10.
2. 1 2  Bochenek 1980, p. 93. harvnb error: no target: CITEREFBochenek1980 (help)
3. ↑  Welcome to Ukraine: About Kamianets-Podilskyi เก็บถาวร 2013-05-13 ที่ เวย์แบ็กแมชชีน MIBS Travel
4. ↑  A trip to historic Kamianets-Podilskyi: crossroads of many cultures เก็บถาวร 2016-03-04 ที่ เวย์แบ็กแมชชีน, Roman Woronowycz, Kyiv Press Bureau.
5. ↑  Budzey 2005, p. 90 harvnb error: no target: CITEREFBudzey2005 (help)
6. ↑  Solop, Viktor (December 11, 2009). "Fortress or castle?". *Podolianyn* (ภาษายูเครน). Kamianets-Podilskyi. p. 7. สืบค้นเมื่อ 17 June 2011.
7. ↑  Holovko 1973, p. 6. harvnb error: no target: CITEREFHolovko1973 (help)
8. ↑  Zharikov 1983–1986, p. 182. harvnb error: no target: CITEREFZharikov1983–1986 (help)
9. ↑  "Great Ukrainian Castles". *UAProperty.com*. สืบค้นเมื่อ 2008-02-27.
10. ↑  "The fortress in Kamenets". *Vinnytsia Oblast Universal Academic Library* (ภาษายูเครน). สืบค้นเมื่อ 19 June 2011.
11. ↑  "Cultural Landscape of Canyon in Kamenets-Podilsk (\*)". *UNESCO World Heritage Centre*. สืบค้นเมื่อ 2008-06-08.
12. ↑  "National Historical-architectural Complex "Kamianets"". *Seven Wonders of Ukraine* (ภาษายูเครน). คลังข้อมูลเก่าเก็บจากแหล่งเดิมเมื่อ 2007-08-20. สืบค้นเมื่อ 2007-08-24.
13. ↑  Budzey 2005, p. 89 harvnb error: no target: CITEREFBudzey2005 (help)
จาร์มีนาร์จาวรังกี (Charminar Chowrangi)
**บะฮาดูราบาด** (อูรดู: بہادر آباد; Bahadurabad) เป็นย่านในเขตกุลชาน, การาจี ประเทศปากีสถาน เดิมทีประชากรส่วนใหญ่ของย่านเป็นผู้ลี้ภัยชาวมุสลิมไฮเดอราบาดีชนชั้นกลางที่ลี้ภัยมาจากรัฐเดกกันไฮเดอราบาด (ปัจจุบันคือไฮเดอราบาด รัฐเตลังคานา ประเทศอินเดีย) หลังการแบ่งอินเดียและปากีสถานเมื่อปี 1947 และอีกระลอกใหญ่หลังการผนวกไฮเดอราบาดเข้ากับอินเดียในปี 1948

บะฮาดูราบาดตั้งชื่อตามนักสู้เพื่อเอกราช บะฮาดูร์ ยาร์ จัง (1905 - 1944) ชาวไฮเดอราบาดเดกกัน ในปี 2007 ได้มีการก่อสร้างอนุสรณ์เลียนแบบจาร์มีนาร์ซึ่งเป็นสัญลักษณ์ของไฮเดอราบาดมาตั้งไว้ที่วงเวียนใจกลางย่านบะฮาดูราบาด

อ้างอิง
-------

1. ↑  Sarah Ansari, Life after Partition: Migration, Community and Strife in Sindh, 1947–1962, Oxford University Press, 2005, p. 140
2. ↑  "Nawab Bahadur Yar Jang profile". Bahadur Yar Jang Academy. 2010-09-06. คลังข้อมูลเก่าเก็บจากแหล่งเดิมเมื่อ 2011-02-01. สืบค้นเมื่อ 2022-03-09.
3. ↑  Asim Jawed (20 June 2017). "As an Indian visiting Pakistan for the first time, I discovered I had another home". *Dawn (newspaper)*. สืบค้นเมื่อ 9 March 2022.
4. ↑  (Moin Ali Khan) Bahadurabad: encroachers' paradise Dawn (newspaper), Published 21 June 2011, Retrieved 9 March 2022

แหล่งข้อมูลอื่น
---------------

* Karachi Metropolitan Corporation official website

พิกัดภูมิศาสตร์: 24°53′N 67°04′E﻿ / ﻿24.883°N 67.067°E﻿ / 24.883; 67.067
**วัดโพสพผลเจริญ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคูคต อำเภอลำลูกกา จังหวัดปทุมธานี มีที่ดินของวัดทั้งหมด 32 ไร่ 1 งาน 94 ตารางวา พื้นที่วัดเป็นที่ราบลุ่มอยู่ริมถนนคลองหกวาล่างมีถนนลำลูกกาเป็นทางคมนาคมสะดวก

วัดโพสพผลเจริญสร้างเมื่อ พ.ศ. 2436 โดยมีนายขุน ตำบลฉุน พร้อมด้วยบุตรภรรยา เป็นผู้ถวายที่ดินและดำเนินการสร้างวัดในสมัยพระบาทสมเด็จพระจุลจอมเกล้าเจ้าอยู่หัว เดิมมีชื่อว่า **วัดลาดกระแซง** ต่อมาเปลี่ยนชื่อเป็น **วัดไพสพผลเจริญ** จากนั้นเปลี่ยนชื่อครั้งสุดท้าย เป็น "วัดโพสพผลเจริญ" วัดได้รับพระราชทานวิสุงคามสีมาเมื่อวันที่ 1 กันยายน พ.ศ. 2517

ภายในอุโบสถวัดโพสพผลเจริญมีภาพจิตรกรรมฝาผนังเล่าเรื่องราวพุทธประวัติที่งดงาม มีศาลาการเปรียญที่ใหญ่ที่สุดในจังหวัดปทุมธานี วัดนี้มีปูชนียวัตถุที่สำคัญ คือ *พระพุทธศรีทศพล* เป็นพระพุทธรูปประจำในพระอุโบสถ ตู้พระไตรปิฎก และยังมีพระประจำวัน

อ้างอิง
-------

1. ↑  "วัดโพสพผลเจริญ". พระสังฆาธิการ.
2. ↑  "วัดโพสพผลเจริญ". เทศบาลเมิองคูคต. คลังข้อมูลเก่าเก็บจากแหล่งเดิมเมื่อ 2021-05-04. สืบค้นเมื่อ 2021-05-04.
3. ↑  "วัดโพสพผลเจริญ". ศูนย์ข้อมูลกลางทางวัฒนธรรม.
บทความนี้เกี่ยวกับปลาในวงศ์ Ephippidae สำหรับปลาค้างคาวจำพวกอื่น ดูที่ ปลาค้างคาว

**ปลาหูช้าง** หรือ **ปลาค้างคาว** (อังกฤษ: Batfishes) เป็นสกุลของปลาทะเลในสกุล *Platax* จัดอยู่ในวงศ์ Ephippidae หรือวงศ์ปลาหูช้าง

คำว่า *Platax* มาจากคำว่า "Platys" ซึ่งเป็นภาษากรีก มีความหมายว่า "แบน" หมายถึงรูปร่างที่แบนข้างโดยทั่วไปของปลาสกุลนี้ โดยมีชื่อสามัญที่เรียกกันโดยทั่วไปว่า "ปลาค้างคาว" อันเนื่องจากรูปร่างที่แลดูคล้ายค้างคาวมาก โดยเฉพาะเมื่อยามเป็นปลาวัยอ่อน

ปลาหูช้าง กระจายพันธุ์อยู่ตามแนวปะการังและซากเรือจมหรือเศษวัสดุต่าง ๆ ในท้องทะเล พบกระจายพันธุ์ในเขตอินโด-แปซิฟิก, ทะเลแดง จนถึงภาคตะวันออกของออสเตรเลีย, ทางเหนือของเกาะริวกิว และพบได้ในมหาสมุทรแอตแลนติก และทะเลแคริบเบียน

ปลาหูช้าง ขยายพันธุ์ด้วยการออกไข่แบบปล่อยลอยตามน้ำ เมื่อฟักเป็นตัวอ่อน จะใช้ชีวิตล่องลอยแบบแพลงก์ตอน จนเจริญเติบโตขึ้นมาอีกระดับลงสู่พื้น โดยมากจะอาศัยอยู่ตามชายฝั่งทะเลในเขตที่เป็นรอยต่อระหว่างน้ำจืดและน้ำเค็ม มีรูปร่างลักษณะคล้ายค้างคาวหรือใบไม้สีน้ำตาลแก่มาก บางชนิดเข้ามาอยู่ในแนวปะการัง มีครีบหลังและครีบท้องยาวมาก ลูกปลาหูช้างมักอยู่ตามพื้นด้านนอกแนวปะการังตอนกลางวัน กลางคืนถึงเข้ามาในแนวปะการัง อยู่ตามชายขอบแนวในที่ลึก อยู่นิ่ง ๆ ตามพื้นเพื่อหลบผู้ล่าตอนกลางคืน เนื่องจากเป็นปลาที่หากินในเวลากลางวัน

ลูกปลาหูช้างที่มีลักษณะรูปร่างคล้ายค้างคาว
เป็นปลาที่นิยมเลี้ยงกันเป็นปลาสวยงามและเลี้ยงเพื่อแสดงตามพิพิธภัณฑ์สัตว์น้ำ และนิยมบริโภคกันในท้องถิ่น ทำให้ในปัจจุบัน ปลาหูช้างพบได้น้อยลง

แบ่งออกได้เป็น 5 ชนิด ได้แก่

* *Platax batavianus* Cuvier, 1831
* *Platax boersii* Bleeker, 1852
* *Platax orbicularis* (Forsskål, 1775)
* *Platax pinnatus* (Linnaeus, 1758)
* *Platax teira* (Forsskål, 1775)

และพบเป็นซากฟอสซิล

* *Platax altissimus* Agassiz, 1842
* *Platax macropterygious* Agassiz, 1842
* *Platax papilio* Agassiz, 1842
* *Platax woodwardii* Agassiz, 1842

อ้างอิง
-------

1. 1 2  "หูช้าง". ราชบัณฑิตยสถาน. 13 March 2014. สืบค้นเมื่อ 13 March 2014.
2. ↑  Cuvier, Georges (1816). *Le Règne Animal distribué d'après son organisation pour servir de base à l'histoire naturelle des animaux et d'introduction à l'anatomie comparée. Les reptiles, les poissons, les mollusques et les annélides*. Règne Animal (ed. 1) i-xviii (1st ed.). p. 532.
3. 1 2  Myers, R. F. (1991). *Micronesian reef fish* (2nd ed.). Barrigada, Guam: Coral Graphics. p. 298.
4. ↑  Pickrell, John (2004-06-01). "Freed pet fish threaten native species, study says". *National Geographic News*. National Geographic. สืบค้นเมื่อ 2009-01-13.
5. ↑  นันทวัฒน์ โชติสุวรรณ, *ปลาทะเลสวยงาม ที่เพาะพันธุ์ได้ ในประเทศไทย* คอลัมน์ "Blue Planet" หน้า 137. นิตยสาร Aquarium Biz ปีที่ 2 ฉบับที่ 21: มีนาคม 2012
6. ↑  "ปลาค้างคาว". jintawitshop.tripod.com/. 13 March 2014. คลังข้อมูลเก่าเก็บจากแหล่งเดิมเมื่อ 2016-03-06. สืบค้นเมื่อ 13 March 2014.
7. ↑  Paleobiology Database[*ลิงก์เสีย*]

วิกิมีเดียคอมมอนส์มีสื่อที่เกี่ยวข้องกับ ***Platax***

แหล่งข้อมูลอื่น
---------------

 ข้อมูลที่เกี่ยวข้องกับ Platax ที่วิกิสปีชีส์
**สุลต่าน นัซริน มูอิซซัดดิน ชาห์ อิบนิ อัล-มัรฮูม สุลต่าน อัซลัน มูฮิบบุดดิน ชาห์ อัล-มัฆฟูร-ลาห์** (มลายู:Duli Yang Maha Mulia Paduka Seri Sultan Nazrin Muizzuddin Shah Ibni Al-Marhum Sultan Azlan Muhibbuddin Shah Al-Maghfur-Lah) เป็นรองยังดีเปอร์ตวนอากง แห่งมาเลเซียตั้งแต่เดือนธันวาคม 2016 และเป็นสุลต่านแห่งรัฐเประองค์ที่ 35 นับตั้งแต่ขึ้นครองราชย์ในเดือนพฤษภาคม 2014

พระองค์ยังเป็นพระภาดา (ลูกพี่ลูกน้อง) ของตุนกู อิสมาอิล อิดริส (มกุฎราชกุมารแห่งรัฐยะโฮร์) เนื่องจากทั้งสองมีบรรพบุรุษร่วมกัน คือสุลต่านอิดริส ชาห์ที่ 1 แห่งรัฐเประ

พระประวัติ
----------

สุลต่านนัซรินชาห์ ประสูติเมื่อวันที่ 27 พฤศจิกายน 1956 ที่จอร์จทาวน์ รัฐปีนัง ประเทศมาเลเซีย ในรัชสมัยของสุลต่าน ยุสซุฟ อิซซุดดิน ชาห์ พระอัยกาของพระองค์ พระองค์เป็นพระราชโอรสองค์โตของสมเด็จพระราชาธิบดีอัซลัน มูฮิบบุดดิน ชาห์ อดีตสุลต่านแห่งรัฐเประผู้ล่วงลับ และอดีตราจาเปอร์ไมซูรีแห่งเประ ราจาเปอร์ไมซูรี ตวนกู บัยนุน

การศึกษา
--------

พระองค์ทรงจบการศึกษาได้แก่ วิทยาลัย Worcester College แห่งมหาวิทยาลัยออกซ์ฟอร์ด และวิทยาลัย Magdalene มหาวิทยาลัยเคมบริดจ์ ทรงเป็นสมาชิกของสถาบันป้องกันและรักษาความปลอดภัยแห่งมาเลเซีย สมาชิกของศูนย์การเงินอิสลามระหว่างประเทศของมาเลเซีย

พระองค์ทรงจบการศึกษาจากวิทยาลัยมาเลย์กัวลาลัมเปอร์คังซาร์ และปริญญาเอกด้านปรัชญาการเมือง เศรษฐศาสตร์ และราชอาณาจักรจากมหาวิทยาลัยฮาร์วาร์ดสหรัฐอเมริกา นอกจากนี้ พระองค์ยังสําเร็จการศึกษาระดับปริญญาตรีสาขาปรัชญา การเมือง และเศรษฐศาสตร์จากมหาวิทยาลัยออกซ์ฟอร์ดอังกฤษในปี พ.ศ. 2522 และปริญญาตรีสาขาการบริหารสาธารณะจากมหาวิทยาลัยฮาร์วาร์ดสหรัฐอเมริกาในปี พ.ศ. 2527

สุลต่าน นัซรินมีส่วนร่วมในโครงการการกุศลและชุมชนเพื่อประโยชน์ของประชาชน โดยเฉพาะอย่างยิ่งเพื่อช่วยเหลือคนยากจนและคนด้อยโอกาส สุลต่านทรงรอบรู้ในมุมมองและความคิดของพระองค์ในประเด็นต่าง ๆ เช่น การเมือง สังคม เศรษฐกิจ สังคม ศาสนา และประเด็นต่าง ๆ ในยุคปัจจุบันมักถูกติดตามด้วยความสนใจของประชาชน

อ้างอิง
-------

1. ↑  Anbalagan, V. (29 May 2014) Raja Nazrin proclaimed as the 75th Sultan of Perak, The Malaysian Insider.
2. ↑  Raja Nazrin proclaimed new Sultan of Perak, The Malay Mail. 30 May 2014
พระสาทิสลักษณ์พระอัครมเหสีทังกิยาในฉลองพระองค์ช่วงพระราชพิธีช่วงเช้า
พระสาทิสลักษณ์พระอัครมเหสีทังกิยาพักผ่อนพระอิริยาบถ
พระสาทิสลักษณ์พระมเหสีหลิงในฉลองพระองค์พักผ่อนอิริยาบถ
พระสาทิสลักษณ์พระมเหสีหลิงในฉลองพระองค์ช่วงพระราชพิธี
**จักรพรรดินีเสี้ยวเซิงเฉิง** (จีน: 孝慎成皇后; อังกฤษ: Empress\_Xiaoshencheng) เป็นพระอัครมเหสีพระองค์แรกในรัชกาลจักรพรรดิเต้ากวง

พระราชประวัติ
-------------

**จักรพรรดินีเสี้ยวเซิงเฉิง** ประสูติในราชสกุล **ทังกิยา** พระนามเดิมส่วนพระองค์นั้นไม่เป็นที่รู้จัก ทรงเป็นบุตรีของ ซุนหมิงกี (舒明阿) อ๋องชั้นสาม (三等承恩公) ซึ่งเป็นลูกหลานของ ทงกู่ไท่ (佟图赖) พระญาติของจักรพรรดิคังซี และวันพระราชสมภพของพระนางนั้นก็ไม่บันทึกไว้ในประวัติศาสตร์ พระนางทรงได้รับการกล่าวถึงครั้งแรกหลังจากการสวรรคตของมเหสีแรกของสมเด็จพระจักรพรรดิเต้ากวง ในปี ค.ศ. 1808 พระนางได้รับเลือกให้เป็นราชบาทบริจาริกาของ และพระนางทรงให้กำเนิดพระราชธิดาคนหนึ่งใน 1813
ในปี 1820 หลังจากจักรพรรดิเจียซิ่งสิ้นพระชนม์ องค์ชายหมินหนิง ได้เสวยราชย์ต่อเป็น องค์ชายหมินหนิง เมื่อระยะเวลาการไว้ทุกข์สำหรับจักรพรรดิเจียชิ่งได้สิ้นสุดลงในช่วงปลายปี ค.ศ.1822 พระมเหสีทังกิยา ได้รับการสถาปนาเป็นสมเด็จพระอัครมเหสีในปี 1822 และพระนางทรงสิ้นพระชนม์ในปีที่ 13 ในรัชสมัยสมเด็จพระจักรพรรดิเต้ากวงพระศพทรงถูหฝังอยู่ที่สุสานชิงมู่หลิง

  

  



| ก่อนหน้า |  | จักรพรรดินีเซี่ยวเซิ่นเฉิง |  | ถัดไป |
| --- | --- | --- | --- | --- |
| **จักรพรรดินีเซี่ยวเหอรุ่ย** |  |  **จักรพรรดินีแห่งจักรวรรดิชิง (ราชวงศ์ชิง)**  |  | **สมเด็จพระจักรพรรดินีเสี้ยวฉวนเฉิง**

 |
**วอร์นเนอร์ มิวสิก ไทยแลนด์** (อังกฤษ: Warner Music Thailand) เป็นค่ายเพลงย่อยของ วอร์เนอร์มิวสิกกรุ๊ป ซึ่งเป็น 1 ใน 4 ค่ายเพลงยักษ์ใหญ่ หรือ **บิ๊กโฟร์** (Big Four) โดยต้นกำเนิดมาจากการที่ วอร์เนอร์มิวสิกกรุ๊ป เข้ามาเทคโอเวอร์กิจการของ ดี-เดย์ เอ็นเทอร์เทนเมนท์ ของ วาสนา ศิลปิกุล แห่ง แว่วหวาน, เศก ศักดิ์สิทธิ์ และ ชนินทร์ โปสาภิวัฒน์ และ มูเซอร์ เรคคอร์ดส ของ ประภาส ชลศรานนท์ และศิลปินวงเฉลียงอย่างเกี๊ยง - เกียรติศักดิ์ เวทีวุฒาจารย์ และนก - ฉัตรชัย ดุริยประณีต ในต้นปี พ.ศ. 2537 ทำให้มีศิลปินบางส่วนยังคงทำเพลงกับค่ายวอร์นเนอร์ มิวสิก ไทยแลนด์ต่อไป โดยเฉพาะวงคาราบาว และ ซูซู อีกทั้งยังได้นำอัลบั้มทั้งหมดของ ดี-เดย์ เอ็นเทอร์เทนเมนท์ และ มูเซอร์ เรคคอร์ดส มาจำหน่ายใหม่อีกด้วย

ประวัติ
-------

โลโก้ *วอร์เนอร์มิวสิค ไทยแลนด์* เก่า
บทความหลัก: ดี-เดย์ เอ็นเทอร์เทนเมนท์ และ มูเซอร์ เรคคอร์ดส

ศิลปินในค่าย
------------

### ฝั่งเพื่อชีวิต

1. คาราบาว
	1. แอ๊ด คาราบาว
	2. เล็ก คาราบาว
	3. เทียรี่ คาราบาว
2. พงษ์สิทธิ์ คำภีร์

### ฝั่งสตริง

1. Mr. Z
2. ดอนผีบิน
3. ตาวัน
4. กษาปณ์ จำปาดิบ
5. วิยะดา โกมารกุล ณ นคร
6. สิบล้อ
7. ซิลลี่ ฟูลส์ (ปัจจุบันย้ายไปสังกัด Me Records)
8. อีโบลา(ปัจจุบันย้ายไปสังกัด Me Records)
9. Link Conner
10. พีทูวอร์ชิพ
11. 8th FLOOR
12. SystemSucker
13. rylawadee
14. KHUNPHAN TZ
15. มาย ไลฟ์ แอส อะลิ โทมัส
16. เทเลกซ์เทเลกส์ (ปัจจุบันย้ายไปสังกัดเลิฟอีส)
17. NINEKING.
18. REVER RHUEM
19. เป้ ชลญา อาชีวะ (อัลบั้ม pAe’)
20. SWOODY
21. อุกฤษ วิลลีย์ บรอด ดอนกาเบรียล
22. อัญชลี จงคดีกิจ
23. อาร์ท ศุภวัฒน์
24. NANTCXP
25. Zweed N' Roll
26. คิส-แคส

อ้างอิง
-------
เอกชัย เอื้อครองธรรม
**เอกชัย เอื้อครองธรรม** ผู้กำกับภาพยนตร์และละครเวที ซึ่งได้รับยกย่องจากนิตยสาร*เอเชียวีค* ให้เป็น 1 ใน 20 ผู้นำชาวเอเชียแห่งสหัสวรรษในด้านศิลปวัฒนธรรมและสังคม

เอกชัยมีผลงานกำกับภาพยนตร์ อาทิ ภาพยนตร์เรื่อง *บิวตี้ฟูล บ๊อกเซอร์* เปิดฉายในปี พ.ศ. 2546 ซึ่งได้รับรางวัลภาพยนตร์แห่งชาติ สุพรรณหงส์ 2 รางวัล และอีก 12 รางวัลจากเทศกาลภาพยนตร์นานาชาติทั่วโลก นอกจากนี้ยังเป็นผู้กำกับภาพยนตร์เรื่อง *โรงงานอารมณ์* ซึ่งได้รับเกียรติให้ฉายในเทศกาลภาพยนตร์เมืองคานส์ในปี พ.ศ. 2550 และยังมีผลงานการกำกับภาพยนตร์เรื่องอื่น ๆ อาทิ *The Coffin* และ *The Wedding Game* เป็นต้น

ในด้านละครเวที เอกชัยได้ก่อตั้งโรงละคร "แอ็คชัน เธียเตอร์" หนึ่งในโรงละครเอกชนชั้นนำของสิงคโปร์ ซึ่งเคยได้รับรางวัล Excellence for Singapore Award เอกชัยมีผลงานการกำกับละครเวทีกว่าร้อยเรื่องซึ่งได้รับรางวัลมากมายและเปิดการแสดงในหลายประเทศ ทั้งในอเมริกา ยุโรป และเอเชีย โดยมีผลงานเด่น อาทิ *Chang & Eng (The Musical)*, *Corporate Animals, Autumn Tomyam* เป็นต้น

เอกชัยยังเคยดำรงตำแหน่งหัวหน้าสำนักงานประจำสิงคโปร์ของ เซอร์ คาเมรอน แม็คอินทอช ผู้สร้างละครเพลงชื่อก้องโลกอย่าง *The Phantom of the Opera, Les Miserables* และ *Miss Saigon* เป็นต้น นอกจากนี้ เอกชัยยังเคยเป็นหัวหน้าฝ่ายสร้างสรรค์และพัฒนาให้กับ จีเอ็มเอ็ม พิคเจอร์ส ในประเทศไทย

อ้างอิง
-------

1. ↑  "Be a BETTER Person" เอกชัย เอื้อครองธรรม Positioning Magazine (ไทย)
2. ↑  Pleasure Factory โรงงานอารมณ์ เก็บถาวร 2009-08-05 ที่ เวย์แบ็กแมชชีน Mono2u (ไทย)
**ชมพู แสงโพธิ์** เป็นนักฟุตบอลระดับอาชีพชาวไทย ปัจจุบันเล่นให้กับพิษณุโลก ยูนิตี้ ในไทยลีก 3 เขาเคยมีผลงานโดดเด่นและเป็นกำลังสำคัญในการมีส่วนช่วยให้สโมสรอยุธยา เอฟซี ได้เป็นแชมป์การแข่งเอไอเอสลีก ดิวิชัน 2

ประวัติ
-------

ชมพู แสงโพธิ์ เป็นนักฟุตบอลในตำแหน่งแบ็กซ้าย ซึ่งเคยร่วมทีมกับสโมสรฟุตบอลศุลกากร ยูไนเต็ด ชุดแชมป์ดิวิชัน 1 และได้ย้ายไปยังสโมสรฟุตบอลแบงค็อก ยูไนเต็ด, กฟภ-อยุธยา และย้ายไปอยู่ร่วมกับบุรีรัมย์ ยูไนเต็ด ในช่วงระยะเวลาสั้น ๆ ก่อนที่จะย้ายมาอยู่ร่วมกับสโมสรฟุตบอลพัทยา ยูไนเต็ด โดยทางสโมสรได้ยกให้เขาได้อยู่ร่วมกับสโมสรฟุตบอล ปตท. ระยอง

เดือนกรกฎาคม พ.ศ. 2553 ชมพูทำหน้าที่เป็นกองหลังให้แก่ทีมศรีราชา เอฟซี ในการแข่งขันไทยลีกดิวิชั่น 1 ที่ซึ่งทีมของเขาเป็นฝ่ายชนะสโมสรฟุตบอลระยอง ยูไนเต็ด ที่ 2 ประตูต่อ 1[]

ในเดือนมิถุนายน พ.ศ. 2555 เขาได้เซ็นสัญญาทำหน้าที่ร่วมกับสโมสรฟุตบอลจังหวัดพระนครศรีอยุธยา

ส่วนใน พ.ศ. 2556 ในการแข่งขันไทยลีกดิวิชั่น 1 ทีมของเขาได้พบกับสโมสรฟุตบอลระยอง ยูไนเต็ด ซึ่งการแข่งขันครั้งนี้ ชมพูได้รับบาดเจ็บช่วงนาทีที่ 85 ส่งผลให้เขาไม่สามารถลุกขึ้นมาเล่นต่อได้ แต่ถึงกระนั้น ทีมของเขาก็เป็นฝ่ายชนะที่ 1 ประตูต่อ 0 จากการแข่งขันดังกล่าว ส่งผลให้เอ็นไขว้หน้าข้อเข่าข้างขวาของชมพูขาด และรับการผ่าตัด โดยแพทย์ให้เขาหยุดพักยาว ซึ่งในวันที่ 8 มิถุนายน ชมพูเป็นหนึ่งในนักฟุตบอลที่ได้รับการคาดว่าจะเข้าแข่งขันให้แก่สโมสรฟุตบอลจังหวัดพระนครศรีอยุธยา ในการแข่งฟุตบอลยามาฮ่าลีก 1 ที่ซึ่งทีมของเขาจะได้พบกับสโมสรฟุตบอลศรีราชา ซูซูกิ เอฟซี

ฤดูกาล พ.ศ. 2560 ร่วมทัพกับสุโขทัย เอฟซี

รางวัล
------

* พ.ศ. 2556 - รางวัลฟุตบอลสยามโกลเด้นบอล ออลสตาร์ ดิวิชั่น 2 งานฟุตบอลสยามโกลเด้นบอล ครั้งที่ 3

เกียรติประวัติ
--------------

ดราก้อน ปทุมวัน กาญจนบุรี
* ไทยลีก 3 โซนภาคตะวันตก: 2565–66

อ้างอิง
-------

1. 1 2  "คอลัมน์ลีกไทย: 11 แข้งออลสตาร์ลีกภูมิภาค ฟุตบอลสยามโกลเดนบอลครั้งที่ 3". คลังข้อมูลเก่าเก็บจากแหล่งเดิมเมื่อ 2013-01-30. สืบค้นเมื่อ 2013-07-25.
2. ↑  ""นักรบกรุงศรี"น่าแบ่งแต้ม"บลูมาร์ลีน" : ข่าวสดออนไลน์". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2013-07-25.
3. ↑  "ตามคาดมุ้ยนักเตะแห่งปี : กีฬา : กีฬาในประเทศ : คมชัดลึกออนไลน์". คลังข้อมูลเก่าเก็บจากแหล่งเดิมเมื่อ 2013-02-08. สืบค้นเมื่อ 2021-11-06.

แหล่งข้อมูลอื่น
---------------

* ชมพู แสงโพธิ์ ที่เฟซบุ๊ก